מאודו לו

מאודו לו (בגרמנית: Maodo Lô) הוא כדורסלן גרמני המשחק באולימפיה מילאנו מליגת העל האיטלקית והיורוליג בעמדות הרכז והקלע.

לו שיחק כדורסל מכללות באוניברסיטת קולומביה בניו יורק השייכת לליגת הקיסוס, שם כונה "היושב ראש" (The Chairman). לו, שהיה ידוע כאחד הכישרונות הגדולים בכדורסל הגרמני, הוא בן לאב סנגלי ואם גרמנייה.

קריירת מכללות 
לו שיחק כדורסל מכללות עבור אוניברסיטת קולומביה. הוא קלע 14.5 נקודות בממוצע למשחק במהלך ארבע שנות הקריירה שלו. ב-2016 הוא הוביל את קולומביה לאליפות טורניר ה-CIT ונבחר ל-MVP של הטורניר.

קריירה מקצועית 
לאחר שלא נבחר בדראפט ה-NBA 2016 הצטרף לו לקבוצת ליגת הקיץ של פילדלפיה 76'.

ברוזה במברג (2016–2018) 
ב-22 ביולי 2016 חתם לו בקבוצת היורוליג הגרמנית ברוזה במברג. בעונתו הראשונה בבמברג זכה לו בדאבל, כשהקבוצה זכתה בבונדסליגה ובגביע הגרמני. בעונת היורוליג העמיד לו ממוצעים של 5.3 נקודות ו-1.2 אסיסטים ב-10.5 דקות למשחק.

בעונתו השנייה בבמברג סיימה הקבוצה במקום הרביעי בעונה הסדירה, אך בחצי הגמר הודחה על ידי באיירן מינכן.

באיירן מינכן (2018–2020) 
ב-13 ביולי 2018 חתם לו לשנתיים בבאיירן מינכן, וזכה עימה באליפות ב-2019.

אלבה ברלין (2020–2023) 
ב-22 ביולי 2020 חתם לו באלבה ברלין מהבונדסליגה והיורוליג. לו העמיד ממוצעים של 9.5 נקודות ו-3.1 אסיסטים למשחק. הוא האריך את חוזהו בקבוצה בשנתיים ב-4 באוגוסט 2021.

אולימפיה מילאנו (2023–) 
ב-22 ביולי 2023 חתם לו באולימפיה מילאנו מליגת העל האיטלקית והיורוליג.

קריירה בינלאומית 
בשנת 2014 זומן לו לראשונה לנבחרת גרמניה בכדורסל. הוא נבחר לסגל שהשתתף ביורובאסקט 2015 שם העמיד ממוצעים של 4.6 נקודות, 1.2 ריבאונדים ו-1.4 אסיסטים למשחק.

קישורים חיצוניים

הערות שוליים 

כדורסלני אולימפיה מילאנו
כדורסלני באיירן מינכן
כדורסלני אוניברסיטת קולומביה
כדורסלני ברוזה במברג
כדורסלני אלבה ברלין
כדורסלני נבחרת גרמניה
בוגרי אוניברסיטת קולומביה
כדורסלנים גרמנים באולימפיאדת טוקיו (2020)
גרמנים שנולדו ב-1992